Dag 11: Die Verlossing van Advent - www.bybelkennis.co.za
Dag 11: Die Verlossing van Advent
by Coen Slabber · Published 11/12/2016 · Updated 23/11/2016
Jy is in ‘n pakhuis met rye en rye pakkies. Skielik slaan iemand die lig af. Dit is pikdonker. Jy moet nou tussen al die pakkies jou pad kry na die ligskakelaar. Wat het dit met Advent te doen? Alles.
Jesus het na hierdie donker wêreld gekom. Ons was vasgevang in die donkerte, maar hy kom as die lig na hierdie wêreld. Ons het hulpeloos in die donkerte rondgetas; ons het gesukkel om die sin en betekenis van die lewe te verstaan. Maar daar is goeie nuus: die gekruisigde en opgestane Here stap in die donkerte van ons pyn en lyding en gee aan ons ‘n uitgang daaruit. As ons Hom volg, kan ons die ewige lig van die lewe geniet. Wees iemand wat ander mense kan wys waar hulle ook hierdie Lig kan kry – hierdie Lig wat die deur na ‘n nuwe hoop en ‘n nuwe lewe oopmaak.
Op ‘n ander keer het Jesus vir die mense gesê: “Ek is die lig vir die wêreld. Wie My volg, sal nooit in die duisternis lewe nie, maar sal die lig hê wat lewe gee (Johannes 8:12).
Laaste 7 Dae: 3,343
Laaste 30 Dae: 10,299
Laaste 365 Dae: 267,093